
P R O J E K T N A  N A L O G A

	
	              Ureditev mestnega avtobusnega prometa




UVOD

Naročnik projektne naloge je Mestna občina Murska Sobota, za katero so zagotovljena sredstva v proračunu Mestne občine Murska Sobota za leto 2015 na področju cestnega prometa in infrastrukture.
V projektni nalogi so določeni splošni in drugi pogoji, organizacija in način opravljanja mestnega avtobusnega prometa na celotnem območju Mestne občine Murska Sobota. Površina Mestne občine Murska Sobota znaša 64 km2 in na kateri živi cca. 19.683 prebivalcev.

PREDMET PROJEKTNE NALOGE
Predmet projektne naloge je opravljanje javnega prevoza potnikov v mestnem prometu v Mestni občini Murska Sobota na podlagi grafične priloge poteka linij in voznih redov, ki sta obstoječa in že določena. Gre za izvajanje mestne linije Sobočanec na območju mesta Murska Sobota z nizkopodnim avtobusom v lasti prevoznika, izvajanje primestne linije Rakičan - Rak. Bolnica - Mercator – Lendavska - Avtobusna postaja Murska Sobota- TC Maximus – Černelavci - TC Maximus z nizkopodnim avtobusom v lasti Mestne občine Murska Sobota ter predvidene primestne linije Bakovci-M.Sobota AP-Lendavska-BTC-Nemčavci.
 
Javni mestni promet je javni linijski prevoz na območju mesta Murska Sobota in primestnih naseljih. Javni linijski prevoz je javni prevoz potnikov v cestnem prometu med avtobusno postajo in avtobusnimi postajališči na določeni liniji, po vnaprej določenem voznem redu, splošnih prevoznih pogojih in ceniku. 
Predmet projektne naloge in javnega razpisa ni ostala cestna infrastruktura (avtobusna postajališča in nadstrešnice, vertikalna in horizontalna signalizacija), ki je obveza naročnika.

ORGANIZACIJA IN NAČIN IZVAJANJA JAVNEGA MESTNEGA PROMETA

Pri izvajanju javnega mestnega prevoza se morajo prevozi izvajati v skladu z voznim redom na določenih avtobusnih linijah. Pri izvajanju javnega mestnega prevoza se morajo prevozi izvajati v skladu z voznim redom na določenih avtobusnih linijah. Nove avtobusne linije javnega mestnega prometa in kasnejše spremembe linij javnega mestnega prometa ter vozni redi se morajo izvajati v skladu s spremembami voznih redov primestnega  prevoza oseb. 

Prevoznik mora za opravljanje javnih prevozov izpolnjevati naslednje pogoje:
- da je pravna ali fizična oseba, ki ima licenco, pridobljeno na podlagi Zakona o prevozih v cestnem prometu, s katero pridobi pravico do opravljanja prevozov oseb v notranjem cestnem prometu,
- da ima reference na področju opravljanja dejavnosti javnega prevoza,
- da razpolaga z zadostnimi strokovnimi kadri za racionalno izvajanje navedene dejavnosti,
- da ima potrebno število ustreznih vozil z licenco za izvajanje predvidenega obsega prevozov, in sicer potrebno število vozil za razpisano linijo in eno nadomestno vozilo,
- da pripravi in predloži program izvajanja dejavnosti javnega prevoza.

Izvajalec – prevoznik mora:
1. upoštevati predpisane strokovno-tehnične, organizacijske, stroškovne ter druge normative in standarde,
2. omogočiti strokovni in finančni nadzor ter nadzor nad zakonitostjo dela pristojnim organom,
3. voditi ločeno računovodstvo o poslovanju pri opravljanju dejavnosti javnega prevoza, 
4. voditi statistično tehnične evidence v skladu s sklenjeno pogodbo,
5. svojo dejavnost usklajevati z razvojnimi programi ter potrebami in interesi naročnika,
6. zagotavljati vsem uporabnikom kontinuirano in kvalitetno izvajanje javnega prevoza ter pod enakimi pogoji,
7. opravljati javne prevoze po cenah v skladu z veljavnim cenikom, 
8. opravljati prevoz na avtobusnih linijah, ki so določene z grafično podlago, 
9. spoštovati vozni red,
10. zagotoviti, da bo vsa javna ali osebna lastnina, ki se poškoduje ob izvajanju prevoza, na njegove stroške vrnjena v prejšnje stanje,
11. pri zavarovalni družbi zavarovati potnike za primer nezgode v času izvajanja javne službe.
Prevoznik mora o začasni spremembi poteka linije, tarife, voznega reda, prekinitvi prevozov in podobno, obvestiti javnost preko sredstev javnega obveščanja takoj, ko nastopijo okoliščine, ki bodo ali so povzročile spremembe oziroma prekinitev prevoza. 

PREDLOGI REŠITEV IN USMERITEV ZA NAČRTOVANJE IN IZVAJANJE JAVNEGA MESTNEGA PROMETA

4.1 Ponudnik mora v svoji ponudbi upoštevati še naslednje pogoje in usmeritve za izvajanje javnega prevoza v Mestni občini M. Sobota:
-  po mestu M. Sobota se morajo izvajati že uvedene linije po voznem redu, ki so označena na grafični prilogi in je priloga projektne naloge,
- mestna avtobusna linija mora biti linijsko usklajena s primestnimi linijami, ki jih izvaja obstoječi prevoznik, uskladiti je potrebno vozni red vseh linij, tako, da je omogočeno prestopanje z oz. na obstoječe avtobusne linije,
- ponuditi je možnost pridobivanja dodatnih sredstev za izvajanje javnih prevozov preko oglaševalskih storitev, 
- ponudnik pripravi tudi program vzporednih dejavnosti, ki vzpodbujajo privlačno in zanimivo uporabo mestnega avtobusa,
- predvideni pričetek uvedbe linij mestnega avtobusnega prometa po tej ponudbi je 1. 1. 2015,
- pogodba z izbranim ponudnikom se bo sklenila za obdobje 1 leta, z možnostjo podaljšanja do 3 let, glede na višino zagotovljenih sredstev v letnem proračunu MOMS.

4.2 Vozovnice občanom Mestne občine Murska Sobota bodo subvencionirane oziroma brezplačne z možnostjo zmanjševanja 100 % subvencioniranja s strani MOMS v obdobju sklenitve pogodbe, kar je potrebno upoštevati v ponudbi. Predlaga se, da se omogoči brezplačen prevoz občanom mestne občine na mestni avtobusni liniji, vozovnice na obstoječih primestnih avtobusnih linijah pa se subvencionirajo v višini 50 %. Planirana sredstva Mestne občine M. Sobota za izvajanje mestnega avtobusnega prometa za leto 2015 so v višini 240.000 EUR.

TEHNIČNE SPOSOBNOSTI ZA IZVAJANJE PREVOZA
Izvajalec prevoza potnikov mora zagotoviti zadostno število vozil primerne velikosti, dokazilo o tehnični brezhibnosti vozil ter vsa potrebna dokazila, da lahko opravlja javni linijski prevoz potnikov na območju mesta Murska Sobota. 
Za opravljanje mestnih linij (po mestu M. Sobota) je potrebno zagotoviti manjši avtobus, primeren za vožnjo po mestnih ulicah (dolžine  8 – 10 m), prilagojen tudi za prevoz invalidov, nizkopodni, kapacitete minimalno 18 – sedežev, ekološko ustrezen (motor izvedbe EURO 5). 

 OSTALI  POGOJI
Ponudnik za izvajanje javnega  prevoza je dolžan izvajati stalno kontrolo:
1. nad izvajanjem predpisanih zdravstvenih, delovnih in drugih pogojev, ki jih morajo izpolnjevati vozniki, potrebnih za varno upravljanje z vozilom v skladu z veljavno zakonodajo,
2. nad predpisanimi pogoji glede vozil, ki služijo izvajanju navedene dejavnosti in
3. nad izvajanjem drugih predpisanih ukrepov, od katerih je odvisna varnost cestnega prometa.

Ponudnik za izvajanje prevoza mora izpolnjevati tudi naslednje pogoje:
· ponudnik mora biti registriran za dejavnost, za katero daje ponudbo,
· ponudnik mora izpolnjevati predpisane pogoje – imeti mora dovoljenje za opravljanje dejavnosti javnega prevoza,
· ponudnik ne sme biti v kazenskem postopku zaradi suma storitve kaznivega dejanja,
· ponudnik mora imeti poravnane davke, prispevke v skladu s predpisi države, kjer ima svoj sedež,
· ponudnik mora biti član organizacije ali združenja izvajalcev storitev prevoza potnikov, če je članstvo v taki organizaciji ali združenju obvezno po predpisih države,
· splošne prevozne pogoje mora objaviti na krajevno običajen način.

Medsebojna razmerja, pravice in dolžnosti potnikov in izvajalca prevoza določajo splošni prevozni pogoji, ki jih v skladu s predpisi o prevozih v cestnem prometu in v soglasju z Mestno občino Murska Sobota sprejme izvajalec – prevoznik.

VIRI FINANCIRANJA 
Opravljanje javnih prevozov potnikov v mestnem prometu v Mestni občini Murska Sobota se financira:
· iz proračuna Mestne občine Murska Sobota,
· iz sredstev uporabnikov storitev,
· drugo ( sredstva oglaševalcev, sponzorjev,…)


VSEBINA PONUDBE
Pri pripravi ponudbe je upoštevati določila in pogoje navedene v projektni nalogi in razpisni dokumentaciji, predpise občine ter področno zakonodajo.

Navedena projektna naloga služi kot podlaga za pripravo razpisne dokumentacije in je del razpisne dokumentacije. 

	Murska Sobota, november 2014

